Poroshenko va Nazarboyev Ostonada uchrashdi

Ostonada Qozog‘iston prezidenti Nursulton Nazarboyev va Ukraina prezidenti Pyotr Poroshenkoning uchrashuvi bo‘lib o‘tdi, deya xabar bermoqda “Nur.kz”.

Uchrashuv chog‘ida savdo-iqtisodiy, ko‘mir sanoati, transport-logistika va qishloq xo‘jaligi sanoati sohalaridagi hamkorlikni mustahkamlash yo‘llari muhokama qilindi.
Bundan tashqari, davlatlar rahbarlari Ukraina janubi-sharqidagi vaziyat, Minsk kelishuvlarining bajarilishi kabi xalqaro kun tartibidagi dolzarb masalalar yuzasidan fikr almashdi.
Pyotr Poroshenko Qozog‘iston prezidentining Ukrainada tinchlikni qo‘llab-quvvatlashga qo‘shayotgan hissasini yuqori baholadi.